Австрин коьртачу шахьаран 20-чу кIоштахь Iуьллучу Денисгассе цIе йолчу урамехь вуьшта башха гIовгIане а шовкъе дахар ца хаало. Нохчашлахь уггаре а шуьйра евзаш, езаш йолу Венера ХIанновермаркт базарна, я вайн махкахоша ма-аллара, Егерера базарна уллерчу цу урамехь туш тоьхначу нохчийн, гIалгIайн Кхеташоно шен кхерчахь „Йиллинчу неIарийн де“ аьлла Iийда кхайкхийнера.